钦定古今图书集成/明伦汇编/官常典/第755卷 > 刘士斗 沈云祚
## 钦定古今图书集成/明伦汇编/官常典/第755卷 > 刘士斗 沈云祚

按《明外史忠义传》：“士斗字瞻甫，南海人。崇祯四年进
士。授太仓知州。与州人张采、张溥砥砺名节，有政声。
忤推官周之夔，中之计典，谪江西按察司知事，擢成
都推官，摄府事。御史刘之勃荐为建昌兵备佥事。贼
将入境，之勃促之行，士斗曰：‘安危生死与公共，复何
往’！城陷被执，见之勃与张献忠语，大呼曰：‘此贼也，公
不可少屈’！”献忠怒，命捽以上士斗，又返顾之，勃语如
前，遂阖门被杀。同时沈云祚，字子凌，太仓人。崇祯十
三年进士。除华阳知县。有奸民为摇、黄贼耳目，云祚
设策捕戮之。贼破夔门，成都大震。云祚走谒蜀王，陈
守御策，不听。闻内江王至，渌贤往说之曰：“成都危在
旦夕，而王府货财山积，不及今募士杀贼，一旦疆场
沦丧，谁为王守此者？”至渌言于王，亦不听。及贼迫成
都，王始出财佐军，已无及。城陷，献忠欲屈诸人用之，
幽之大慈寺，而遣其党馈食，且以白刃胁降。云祚不
屈，遂遇害。